
          Nr.23/97/2004

AVIZ

asupra proiectului de Lege privind regimul juridic al contractelor de credit pentru consum destinate consumatorilor



În conformitate cu prevederile art.89 din Regulamentul Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L.x-332 din 31 mai 2004, pentru aviz la Comisia pentru buget, finanţe şi bănci, cu proiectul de Lege privind regimul juridic al contractelor de credit pentru consum destinate consumatorilor.



Proiectul de lege a fost prezentat de Guvern, în vederea alinierii legislaţiei naţionale la legislaţia europeană în domeniu şi reprezintă  preluarea prevederilor Directivei 87/102/CEE din 22 decembrie 1986 privind creditul pentru consum, modificată prin Directiva nr.90/88/CEE din 22 februarie 1990 şi Directiva nr.98/7/CE din 16 februarie 1998.



Prin obiectul de reglementare şi conţinutul său, proiectul de lege face parte din categoria legilor ordinare.



Proiectul de lege a fost adoptat de Senat în şedinţa din 24 mai 2004.



În conformitate cu prevederile Regulamentului Camerei Deputaţilor, Comisia pentru industrii şi servicii a dezbătut proiectul de lege în şedinţa din data de 9 iunie 2004.



La dezbaterea proiectului de lege membrii comisiei au avut în vedere avizul favorabil al Consiliului Legislativ, nr.624 din 13 aprilie 2004.



În conformitate cu prevederile articolului 75 alineatele (1) şi (3) din Constituţia României, republicată, Camera Deputaţilor este Camera decizională pentru acest proiect de lege.



În urma dezbaterilor, membrii Comisiei pentru industrii şi servicii au hotărât să avizeze favorabil proiectul de lege în forma adoptată de Senat.

PREŞEDINTE,

István Antal

Expert,
Silvia Vlăsceanu

